Title: กฎกระทรวงกำหนดลักษณะของเหรียญกษาปณ์ราคาสิบบาท ห้าบาท สองบาท หนึ่งบาท ห้าสิบสตางค์ ยี่สิบห้าสตางค์ สิบสตางค์ ห้าสตางค์ และหนึ่งสตางค์ พ.ศ. 2551

กฎกระทรวง
กำหนดลักษณะของเหรียญกษาปณ์ราคาสิบบาท
ห้าบาท สองบาท หนึ่งบาท
ห้าสิบสตางค์
ยี่สิบห้าสตางค์ สิบสตางค์ ห้าสตางค์ และหนึ่งสตางค์
พ.ศ. ๒๕๕๑[๑]

อาศัยอำนาจตามความในมาตรา
๕ แห่งพระราชบัญญัติเงินตรา พ.ศ. ๒๕๐๑ และมาตรา ๑๐ วรรคสาม
แห่งพระราชบัญญัติเงินตรา พ.ศ. ๒๕๐๑ ซึ่งแก้ไขเพิ่มเติมโดยพระราชบัญญัติเงินตรา
(ฉบับที่ ๕) พ.ศ. ๒๕๓๖ รัฐมนตรีว่าการกระทรวงการคลังออกกฎกระทรวงไว้ ดังต่อไปนี้

ให้กำหนดชนิด
ราคา โลหะ อัตราเนื้อโลหะ น้ำหนัก ขนาด อัตราเผื่อเหลือเผื่อขาด ลวดลาย และลักษณะอื่น
ๆ ของเหรียญกษาปณ์โลหะสองสี (สีขาวและสีทอง) ราคาสิบบาท เหรียญกษาปณ์โลหะสีขาว
(ทองแดงผสมนิกเกิล) เคลือบไส้ทองแดง ราคาห้าบาท เหรียญกษาปณ์โลหะสีทอง (ทองแดงผสมนิกเกิลและอลูมิเนียม)
ราคาสองบาท เหรียญกษาปณ์โลหะสีขาว (ไส้เหล็กชุบนิกเกิล) ราคาหนึ่งบาท
เหรียญกษาปณ์โลหะสีแดง (ไส้เหล็กชุบทองแดง) ราคาห้าสิบสตางค์
เหรียญกษาปณ์โลหะสีแดง (ไส้เหล็กชุบทองแดง) ราคายี่สิบห้าสตางค์
เหรียญกษาปณ์โลหะสีขาว (อลูมิเนียม) ราคาสิบสตางค์ เหรียญกษาปณ์โลหะสีขาว
(อลูมิเนียม) ราคาห้าสตางค์ และเหรียญกษาปณ์โลหะสีขาว (อลูมิเนียม)
ราคาหนึ่งสตางค์ ตามบัญชีท้ายกฎกระทรวงนี้

ให้ไว้ ณ
วันที่ ๒๙ มกราคม พ.ศ. ๒๕๕๑
ฉลองภพ  สุสังกร์กาญจน์
รัฐมนตรีว่าการกระทรวงการคลัง

[เอกสารแนบท้าย]

๑.
บัญชีท้ายกฎกระทรวงกำหนดลักษณะของเหรียญกษาปณ์ราคาสิบบาท ห้าบาท สองบาท หนึ่งบาท
ห้าสิบสตางค์ ยี่สิบห้าสตางค์ สิบสตางค์ ห้าสตางค์ และหนึ่งสตางค์ พ.ศ. ๒๕๕๑

(ดูข้อมูลจากภาพกฎหมาย)

หมายเหตุ
:- เหตุผลในการประกาศใช้กฎกระทรวงฉบับนี้ คือ โดยที่ในปัจจุบันราคาโลหะในตลาดโลกเพิ่มสูงขึ้นเป็นผลให้โลหะที่ใช้ผลิตเหรียญกษาปณ์หลายชนิดราคามีมูลค่าสูงกว่าราคาหน้าเหรียญ
จำเป็นต้องปรับปรุงลักษณะของเหรียญกษาปณ์เพื่อให้ค่าใช้จ่ายในการจัดทำเหรียญกษาปณ์มีความเหมาะสม
สมควรจัดทำเหรียญกษาปณ์โลหะสองสี (สีขาวและสีทอง) ราคาสิบบาท หนึ่งชนิด
เหรียญกษาปณ์โลหะสีขาว (ทองแดงผสมนิกเกิล) เคลือบไส้ทองแดง ราคาห้าบาท หนึ่งชนิด
เหรียญกษาปณ์โลหะสีทอง (ทองแดงผสมนิกเกิลและอลูมิเนียม) ราคาสองบาท หนึ่งชนิด
เหรียญกษาปณ์โลหะสีขาว (ไส้เหล็กชุบนิกเกิล) ราคาหนึ่งบาท หนึ่งชนิด
เหรียญกษาปณ์โลหะสีแดง (ไส้เหล็กชุบทองแดง) ราคาห้าสิบสตางค์ หนึ่งชนิด
เหรียญกษาปณ์โลหะสีแดง (ไส้เหล็กชุบทองแดง) ราคายี่สิบห้าสตางค์ หนึ่งชนิด
เหรียญกษาปณ์โลหะสีขาว (อลูมิเนียม) ราคาสิบสตางค์ หนึ่งชนิด
เหรียญกษาปณ์โลหะสีขาว (อลูมิเนียม) ราคาห้าสตางค์ หนึ่งชนิด และเหรียญกษาปณ์โลหะสีขาว
(อลูมิเนียม) ราคาหนึ่งสตางค์ หนึ่งชนิด ออกใช้หมุนเวียนในระบบเศรษฐกิจ  จึงจำเป็นต้องออกกฎกระทรวงนี้

วัชศักดิ์/จัดทำ
๑๓ กุมภาพันธ์
๒๕๕๑

ปิยะธิดา/ปรับปรุง
๑๒ กรกฎาคม ๒๕๖๑

[๑]
ราชกิจจานุเบกษา เล่ม ๑๒๕/ตอนที่ ๒๗ ก/หน้า ๑๑๙/๕ กุมภาพันธ์
๒๕๕๑